Jugar a botxes o "a la bolla" consisteix en el llançament d'unes boles de cuir amb l'objectiu que s'acostin el més possible a una bola de color blanc, dita "bolig" o "mingo", que fa de marcador. S'hi pot jugar individualment o per equips. És esport paralímpic des dels Jocs Paralímpics de Seul de 1988 i hi competeixen esportistes amb paràlisi cerebral diferenciats en dos grups: els que tenen poca força per moure tronc i braços, i els que tenen hemiplegia amb mobilitat normal a la zona no afectada. Ambdós grups participen en cadira de rodes.